Hy het egter ook genoem dat die “herverdeling van grond op ’n manier hanteer sal word wat ekonomiese groei en volhoubare voedselsekerheid bevorder”.
Hy het herhaal dat diegene wat weier om vrywillig uit hul pos te tree terwyl daar ’n ondersoek teen hulle is, “onmiddellik geskors sal word”.
Een van die prioriteite vir die jaar is om die Covid-19-pandemie te oorkom en die oogmerk is “die doeltreffende instelling van voorkomende maatreëls en ’n vinnige en doeltreffende program om die entstof aan alle mense te voorsien”.
Energiesekerheid sal steeds ’n prioriteit wees en die fokus sal bly op die bou van “massiewe kapasiteit om elektrisiteit op te wek en te versprei”.
Gesondheidswerkers sal die aanvanklike prioriteitsgroep wees vir die toediening van die entstof saam met ander voorsteliniewerkers, soos onderwysers en polisielede, asook ouer mense en diegene met onderliggende gesondheidsprobleme.